Tiedote

Julkaisuvapaa 9.8.2018

**Katutaiteella tylsyyttä vastaan**

**Torstaiaamusta lähtien eri puolilla Helsinkiä saattaa törmätä katutaiteeseen, jonka tarkoitus on hyvin yksinkertainen: yllättää ihmiset arkisissa paikoissa, saada suupielet kääntymään hymyyn ja tuoda väriä tylsän harmaaseen arkeen.**

Kokeneiden graffititaiteilijoiden luomat maalaukset muistuttavat ihmisiä, että vaikka arkinen syksy lähestyy, ei loman suomaa energisyyttä tarvitse unohtaa. Halusimme muistuttaa ihmisiä, että joka päivä on tilaisuus tehdä juuri sitä mitä haluaa, kun vain energiaa riittää.

* Ei varsinaisesti tarvinnut kahteen otteeseen miettiä lähdenkö mukaan kun pyydettiin tekemään tätä. Hyvän mielen levittämiseen tähtäävien maalausten tekeminen on muutenkin hyvin usein mun juttuni, joten toimeksianto tuntui heti tutulta, maalausten suunnittelija Jouni ”Psyke” Väänänen kertoo.
* Graffititaiteilijana kirjaimet ovat juurikin mun ominta pelikenttääni, joten totesin että luonnoksiin saadaan todennäköisimmin sopivan kevyt ja hyväntahtoinen fiilis kun suhtaudun niihin juuri sillä tavalla.

Katutaidetempauksen takana oli mainostoimisto Buena, jonka käsialaa NOMNOMin brändi ja markkinointi on. Myös tubettajat Julia Ahonen ja Jaakko Parkkali osallistuivat maalausten viestien ideointiin. Nuorison suosikit halusivat muistuttaa etenkin koululaisia ja opiskelijoita siitä, että kesän jatkuminen opiskeluista huolimatta on kiinni omasta asenteesta. Sinä itse päätät minkälaista elämäsi ja arkesi on.

* Musta on myös superkiinnostavaa olla mukana kokeellisissa toteutuksissa, joissa vähän koitetaan kepillä jäätä sen suhteen, että tuleeko sanomista. Periaatteessahan tässä kuvien maalaamisessa spraymaalilla katuun keskellä yötä on monta sellaista kohtaa, josta sitä voi tulla - erityisesti jos ei tiedä maalien olevan vesiliukoisia myös kuivumisen jälkeen, Väänänen selittää.

Yhden yön aikana toteutettujen taideteosten maalit ovat ympäristöystävällisiä, katuliitujen kaltaisia kalkkipohjaisia maaleja, jotka kuluvat kadusta sateella pois. Värikkään taidetempauksen mahdollistanut NOMNOM onkin ottanut missiokseen taistelun harmautta, tylsyyttä ja kaikenmoista ankeutta vastaan. Siksi kaupastakin löytyy NOMNOMeja joka lähtöön: on smoothieita, on pähkinöitä, on energiapitoisia patukoita ja herkullisia hedelmäkuutioita – helppoa piristystä tasaiseen arkeen. Jokaiselle jotain, ilman mitään turhaa, mahdollisimman luonnollisena.Ilman lisättyä sokeria.

* NOMNOM halusi tehdä jotain erilaista ja ihmisten aamun piristäminen hauskalla tempauksella tuntui juuri meille sopivalta, tuoteryhmäpäällikkö Heidi Raitio kertoo.

NOMNOM on Lejos Oy:n, elintarvikkeiden maahantuontiin ja markkinointiin keskittyvän perheyrityksen tuotemerkki.

**Lisätiedot ja tiedustelut:**

Lejos Oy, Tuoteryhmäpäällikkö Heidi Raitio, [heidi.raitio@lejos.fi](mailto:heidi.raitio@lejos.fi), p. 050 358 4566

Lejos Oy, PR- ja SoMe-päällikkö Emmi Rönkkönen, [emmi.ronkkonen@lejos.fi](mailto:emmi.ronkkonen@lejos.fi), p. 040 838 1215